[{"text_idx": "#000001", "text": "Mundukidek familian ospatu du 20. urteurrena"}, {"text_idx": "#000002", "text": "Azaroaren 7an egin zuen Mundukidek ospakizuna Arrasaten eta bertan elkartu ziren 20 urte hauetan erakundearen bidelagun izan diren hainbat pertsona. Beraiek baitira Mundukideren izatearen zentzua eta arrakastaren protagonistak."}, {"text_idx": "#000004", "text": "Ane Irazabal kazetariak zuzendu zuen ekitaldiak, momentu hunkigarri asko izan zituen, batik bat sortzaileek Mundukideren lehen pausu eta bilerak gogoratu zituztenean. Horren ardura izan zuten Javier Ruiz de Muniain eta Jose Mari Ortubaik."}, {"text_idx": "#000005", "text": "Ondoren, kooperatibetako ordezkariek hartu zuten hitza: Leire Mugerza (Eroski), Monika Gago (Enpresagintza) eta Aritz Otxandiano (Fagor taldea). Hirurek azpimarratu zuten Mundukidek egin duen lana eta mundu zabalean gauzatu dituen proiektuetan martxan jarri duen kooperazio kooperatiboaren garrantzia."}, {"text_idx": "#000006", "text": "Jarraian, Ben\u0303at Arzadun igo zen eszenatokira. Ben\u0303at, Mozambikeko proiektuen arduraduna da eta urte hauetan lortu diren hobekuntzak aipatzeaz gain, kooperantea izatearen zentzuaz mintzatu zen. Txalo zaparrada beroa jaso zuen Ben\u0303at!"}, {"text_idx": "#000010", "text": "20 urte hauetan, hamar herrialdetan lan egin du Mundukidek, eta 250 pertsona aritu dira zeregin horretan, langileak zein boluntarioak kontuan hartuta, 300 elkarte baino gehiagorekin."}, {"text_idx": "#000011", "text": "2018an egindako lanak, adibidez, 75.000 pertsonaren bizitzetan eragin zuen. Asko egin bada ere, oraindik asko dago egiteko. Aurrera begira, plan estrategiko berria landu dute eta datozen hiru urteetan jarduera handituko du Brasilen eta Mozambiken. Horrez gain, Afrikan jadanik martxan dute Etiopiako programa eta Malawin laster jarriko dute indarrean. Amerikan, aldiz, Kolonbian eta Ekuadorren ere hasi dira lanean."}, {"text_idx": "#000012", "text": "Argazki guztiak ikusgai daude: Mundukide-20 urte"}, {"text_idx": "#000014", "text": "Bezeroei elkartasuna erakusteko deia egin die, ordainlekutik pasatzean, borondatea emanez herritarren oinarrizko beharrak estaltzen lagundu dezaten."}, {"text_idx": "#000017", "text": "Hamaika gaztek beren bizitzako abentura biziko dute"}, {"text_idx": "#000018", "text": "LABORAL Kutxaren eta Mundukideren eskutik, 23 eta 30 urte bitarteko 11 gaztek bidaia solidarioa egingo dute Ekuadorrera. Irailaren 10ean hasiko da bidaia, eta, 20 egunez, Ekuadorreko Errepublikako errealitateak ezagutuko dituzte gazteek: andetarra eta amazoniarra."}, {"text_idx": "#000020", "text": "Mundukideren Lasterketa Solidarioaren zortzigarren edizioa urriaren 22an jokatuko da Urkuluko urtegian, Aretxabaletan. Izen-ematea dagoeneko irekita dago eta Mundukidetik dei egin diete interesdunei, izena eman dezaten."}, {"text_idx": "#000021", "text": "1. MONDRAGON Healthek osasunaren merkatuan duen presentzia indartu du\n2. Mundukideren Lasterketa Solidarioa urriaren 22an ospatuko da\n3. Mondragon Unibertsitatearen 2023\u20102024 ikasturte akademikoaren hasiera-ekitaldia"}]